अफीम की खेती करने का आरोप, बाइक तोड़ी
चनकाही गांव में अफीम की खेती दिखाते ग्रामीण।
मेदिनीनगर | तरहसीथाना के चनकाही गांव में ग्रामीणों ने अफीम की खेती करने के आरोप में एक व्यक्ति की बाइक को क्षतिग्रस्त कर दिया है। सूत्रों के अनुसार ग्रामीण उससे अफीम की खेती को नष्ट करने का आग्रह कर रहे थे। किन्तु ऐसा नहीं होने पर ग्रामीणों ने गांव में उस समय उसकी बाइक को क्षतिग्रस्त कर दिया जब आरोपी के परिजन कहीं जा रहे थे। इस घटना में पवन सिंह, मंटू सिंह बिकेन्द्र की पिटाई भी ग्रामीणाें के द्वारा कर दी गई है।सभी का इलाज निजी क्लिनिक में चल रहा है।तरहसी थाना प्रभारी विजय चंद्र चौधरी ने बताया कि इस घटना की कोई जानकारी नहीं है। सूचना मिलने पर पुलिस कार्रवाई करेगी।
hin_Deva hin_Deva hin_Deva